text: Mand fra Horsens fundet død i havn
  09 august 2014 kl. 07.32
  En ung mand fra Horsens er fundet død, efter han fredag aften i sin bil kørte i havebassinet i Hou Havn nord for Horsens. 
  
  
  Dykkere har fundet en 20-årig mand fra Horsens død i sin bil i Hou Havn. Det oplyser Østjyllands Politi. Kort før midnat kørte manden i sin personbil i havnebassinet. Politiet modtog anmeldelsen lige efter klokken 23.
  - Da bilen blev bjærget, konstateredes det, at bilens ejer sad bag rattet og var afgået ved døden, oplyser politiet i en pressemeddelelse.
  Årsagen til ulykken kendes endnu ikke. En bilinspektør skal nu undersøge køretøjet, og det vil formentlig kunne klarlægge årsagen, skriver politiet.
  Den afdødes pårørende er underrettet.
  